L’alcalde de Sagunt revoca les delegacions del regidor José Vicente Muñoz
29 de setembre 2017

![Imagen 1](/media/m5pge0uf/26-dsc_6672_cuerpo.jpg)

L'alcalde de Sagunt, Quico Fernández, ha signat hui el cessament del regidor José Vicente Muñoz com a membre de la Junta de Govern Local i sisé Tinent d'Alcalde.

Així mateix, l'alcalde ha revocat les delegacions conferides a Muñoz, atorgades per la mateixa alcaldia, i que corresponen a les delegacions de Platges i Noves Tecnologies. En este sentit, la delegació especial de Noves Tecnologies s'ha conferit a la regidora Roser Maestro, mentre que la de Platges ha sigut assumida per la regidora Mónica Caparrós, qui, a més, serà la presidenta de la Comissió Informativa Especial sobre remodelació de les platges del Port de Sagunt, Almardà i Corinto.

Esta resolució ja s'ha notificat a la resta de regidors i regidores, es publicarà en el Butlletí Oficial de la Província, així com en el Butlletí d'Informació Municipal, i de la qual cosa es donarà compte en el pròxim ple. ​

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-revoca-les-delegacions-del-regidor-jose-vicente-munoz/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-revoca-les-delegacions-del-regidor-jose-vicente-munoz/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-revoca-les-delegacions-del-regidor-jose-vicente-munoz/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-revoca-les-delegacions-del-regidor-jose-vicente-munoz/)